ร้าน Milk on The Rock เป็นร้านนมที่ตั้งอยู่ในตลาดหัวมุม ย่านเลียบด่วนรามอินทรา อารมณ์ของร้านเหมือนร้านเหล้านั่งชิล แต่จริง ๆ ร้านนี้ปลอดแอลกอฮอล์นะครับ

เมนูเริ่มต้นผมเป็น Lemonade ครับ ประมาณอิตาเลี่ยนโซดาครับ สั่งมาเป็น Lychee กับ Berry Lemonade รสชาติหวาน ๆ ซ่า ๆ ครับ

ต่อด้วยเครื่องดื่มที่เด็ดของทางร้าน Honer Lemon ที่เสิร์ฟมาในแก้วเย็นเฉียบ พร้อมฟองนมด้านบน ดูเผิน ๆ เหมือนเบียร์ แต่จริง ๆ คือมะนาวน้ำผึ้ง รสชาติคล้าย ๆ  ลูกอมฮอลล์เลยครับ เมนูนี้ ฮ่า

ยังไม่หมดแค่นั้นครับ มาร้านนม แต่ผมไม่สั่งนมเลย ฮ่า ยังไปกันต่อที่ Gasoline Bomb อันนี้ลูกเล่นแพรวพราวมากครับ เอาน้ำหวานใส่แก้ว shot วางบนแก้วเบียร์ที่ใส่โซดาไว้ เรียงกัน 6 แก้ว ก่อนจะตบแก้ว shot ให้ตกลงไปในแก้วโซดา สนุกสนาน แถมสีสวยอีกด้วย ส่วนเรื่องรสชาติ ธรรมดาครับ

จบด้วยขนมหวานอย่าง Black Bun Cherry ไอศกรีมวานิลลาประกบด้วยขนมปังบันชาโคลว์ ราดด้วยไซรัปกลิ่นเชอร์รี่ ทานไปทานมารสชาติเหมือนชูกัสสีชมพูเลยครับ

ผมว่าร้านนี้ถือเป็นร้านแฮงค์เอ้าท์กับเพื่อนฝูงแบบปลอดแอลกอฮอลล์ที่ดีร้านหนึ่งนะครับ รูปแบบการนำเสนอ อาหารเครื่องดื่มก็เก๋ดี น่าไปครับ